Kookkuns: Wit bredies, gestoof
Wit bredies, gestoof
Hierdie is 'n basiese resep vir 'n wit bredie wat gestoof word. Wit, omdat die vleis in die dis 'n bleek kleur het. Dit word in water geblansjeer om die kleur lig te hou.
Vir bredies gebruik mens goedkoper vleissnitte, wat andersins te taai is om te gebruik. Die proses wat hier gebruik word maak die vleis sag en bring die natuurlike geure na vore.
Week jou vleis oornag in koue soutwater. Vervang die water twee keer om van enige skerp reuke ontslae te raak. Indien jy 'n heel hoender in jou resep gebruik, hoef jy dit nie te week nie.
Die volgende dag spoel jy die vleis af en plaas dit in 'n kastrol. Bedek dit met vars koue water. As jy kalfs- of konynvleis gebruik plaas jy 'n skyfie suurlemoen en nog sout by. Blansjeer dit dan deur die water stadig tot kookpunt te bring. Skep enige skuim af. Gooi die water aan die einde af en spoel die vleis weer af. Plaas dit dan in 'n skoon kastrol saam met die vloeistof wat jou resep voorskryf. Die vliestof moet net genoeg wees om die vleis te bedek.